DOBŠINÁ. Policajti ho zastavili o 22. hodine, keď viedol Daewoo Lanos po Jarkovej ulici v Dobšinej.
Muži zákona zistili, že šoféroval aj napriek tomu, že mu bol koncom augusta minulého roku uložený zákaz viesť motorové vozidlá na 44 mesiacov. Dychovou skúškou mu namerali 2,98 promile alkoholu v krvi. Policajti ho zadržali a obvinili z prečinu marenia výkonu úradného rozhodnutia. Hrozí mu trest odňatia slobody až na dva roky. O prípade informovala hovorkyňa KR PZ v Košiciach Jana Demjanovičová.